Diari Oficial de la Generalitat Valenciana


Sumari del DOGV 8112, del 24-08-2017 (2017/7317)

Bases de la convocatòria d'una borsa de treball per a efectuar la contractació temporal de conserge per al CP Evaristo Calatayud.
---------------------------------------------------------------------------------------------------------------------------------

### Dades del document

Número de DOGV
:   8112

Data del DOGV
:   24-08-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/7317


Data del document
:   01-08-2017

Organisme emissor
:   Ajuntament de Montserrat

Tipus de document
:   Anunci

Descriptors 

:   * Montserrat
    * concurs administratiu

Bases de la convocatòria d'una borsa de treball per a efectuar la contractació temporal de conserge per al CP Evaristo Calatayud. [2017/7317]  
Bases reguladores de la convocatòria per a la constitució d'una borsa de treball per a conserge del CP Evaristo Calatayud  
  
Base primera. Objecte de la convocatòria  
La present convocatòria té com a objecte la constitució d'una borsa de treball per a efectuar la contractació temporal de conserge per al CP Evaristo Calatayud atesa la necessitat de cobrir les vacances del personal del servei i de reforçar el servei que ara es presta.  
Els treballs es desenvoluparan mitjançant un contracte laboral, de caràcter temporal, a temps complet. La jornada laboral serà de dilluns a divendres i el salari serà el que indique el conveni, inclosa la part proporcional de pagues extra i vacances.  
  
Base segona. Normativa aplicable  
La present borsa de treball es regirà preferentment pel contingut de les presents bases i, en allò no previst, pel que disposa la normativa estatal i autonòmica aplicable.  
  
Base tercera. Requisits de les persones aspirants  
Les persones aspirants que desitgen participar en la convocatòria, hauran de reunir els requisits següents:  
a) Tindre la nacionalitat espanyola o, d'acord amb el que estableix la Llei 17/1993, de 23 de desembre, sobre l'accés a determinats sectors de la funció pública dels nacionals de la resta d'estats membres de la Unió Europea, tenir la nacionalitat d'un país membre d'aquesta o la de qualsevol d'aquells estats als quals, en virtut de tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors i treballadores en els termes en què aquesta es troba definida en el Tractat Constitutiu de la Unió Europea.  
  
b) Tindre complits els setze anys d'edat i no excedir de l'edat màxima de jubilació forçosa.  
c) Estar en possessió del títol de Graduat escolar o equivalent, o en condicions d'obtindre'l en la data en què finalitze el termini de presentació d'instàncies.  
d) Estar en possessió del títol de Grau Elemental de Coneixements de Valencià expedit per la Junta Qualificadora, o complir les condicions per a obtindre'l en la data en què acabe el termini de presentació d'instàncies, o caldrà realitzar un exercici de coneixements de valencià del mateix nivell.  
e) No patir cap malaltia, ni estar afectat per limitació física o psíquica incompatible amb l'exercici de les funcions pròpies de la categoria convocada, o que les impossibilite.  
f) No haver estat sotmés o sotmesa a separació del servei a l'Administració Pública en virtut d'expedient disciplinari ferm, ni inhabilitació o suspensió per a l'exercici de funcions públiques.  
g) No estar sotmesa o sotmés a causa d'incapacitat o incompatibilitat d'acord amb la legislació vigent en el moment de la data de presa de possessió.  
  
Base quarta. Sol·licitud de participació: forma i terminis  
Les bases íntegres es publicaran en el Diari Oficial de la Generalitat Valenciana, així com en el tauler d'anuncis de l'Ajuntament i en la web municipal: www.montserrat.es  
El termini per a la presentació de les instàncies serà de deu dies hàbils a partir de la data de publicació de l'extracte d'aquest anunci de la convocatòria en el Butlletí Oficial de la Província (BOP) de València.  
Les persones interessades a participar en la convocatòria hauran d'omplir i presentar el model d'instància general de l'Ajuntament indicant la participació en aquesta borsa, al Registre General d'aquest, o bé podran presentar-la en els llocs que determina l'article 16 de la Llei 39/2015, d'1 d'octubre, del procediment administratiu comú de les administracions publiques (LPACAP).  
Si no s'entrega la sol·licitud al Registre General de l'Ajuntament de Montserrat, s'haurà d'enviar escanejada la sol·licitud presentada amb el segell datat del dia de la presentació a gof@wkpddcozwz.ah dins del termini de presentació d'instàncies.  
A la instància s'haurà d'adjuntar la documentació necessària per a acreditar els requisits d'accés, que haurà de ser original per al seu escaneig i/o fotocòpies compulsades:  
- DNI, o si escau, passaport o document d'identificació equivalent  
  
- Titulació exigida  
- Curriculum vitae  
- Vida laboral, certificats i contractes dels treballs realitzats a puntuar  
- Titulacions i mèrits a valorar  
- Certificat negatiu del Registre Central de Delinqüents Sexuals  
Els mèrits i les circumstàncies que al·leguen les persones aspirants hauran d'entendre's referits al dia que finalitze el termini de presentació d'instàncies.  
  
Base cinquena. Llista d'admesos i exclosos  
Abans del cinqué dia hàbil després de la finalització del termini de presentació d'instàncies, es publicarà en el tauler d'anuncis i a la web municipal les llistes provisionals de persones aspirants, admeses i excloses.  
Es concedirà a les persones interessades un termini de tres dies hàbils per a presentar les reclamacions corresponents, les quals seran resoltes per la Comissió avaluadora en un termini no superior a tres dies hàbils.  
Una vegada resoltes les reclamacions individuals, es faran públiques les llistes definitives de persones aspirants admeses.  
En la mateixa resolució en què s'aprove definitivament la llista de persones aspirants admeses i excloses, es fixarà la composició del tribunal qualificador a l'efecte de poder promoure, en cas que siga procedent, la recusació dels seus membres. La resolució s'anunciarà en el tauler d'anuncis d'aquest Ajuntament i en el seu lloc web.  
  
Base sisena. Tribunal qualificador  
L'alcalde designarà, mitjançant resolució, el tribunal qualificador, integrat pels membres següents:  
President/a: un/a empleat/ada públic/a de la mateixa o superior categoria que se selecciona.  
Vocals: dos treballadors/es, personal laboral, de la mateixa o superior categoria que se selecciona.  
Secretari/ària general de l'Ajuntament de Montserrat o funcionari/ària en qui delegue.  
Secretari/ària: un/a funcionari/ària de carrera de l'Ajuntament de Montserrat, qui actua amb veu i vot.  
El tribunal qualificador no podrà constituir-se ni actuar sense l'assistència com a mínim de la meitat més u dels seus membres, sent imprescindible la del president o presidenta, i el de la secretària o secretari, o de qui legalment els substituïsquen.  
  
Base setena. Procediment de selecció  
El procediment de selecció es durà a terme mitjançant el sistema de concurs oposició.  
I. Fase d'oposició  
Exercici a realitzar per qui no presente títol de Grau Elemental de Coneixements de Valencià de caràcter obligatori i eliminatori: consistirà a realitzar un examen oral i escrit sobre coneixements de valencià de nivell elemental (B1), segons els criteris utilitzats per la Junta Qualificadora de Coneixements del Valencià, i les necessitats de comprensió i expressió corresponents al lloc de treball, en un període màxim d'1 hora i 15 minuts. La qualificació d'aquest exercici serà d'apte o no apte.  
  
II. Fase de concurs  
- Experiència: màxim 5 punts  
- 0,13 punts per mes treballat en administracions locals al grup cotització 06 (subaltern).  
- 0,09 punts per mes treballat en administracions locals en diferents grups o en altres administracions públiques al mateix grup.  
- 0,07 punts per mes treballat en altres administracions públiques en diferent grup i a entitats privades mateix grup de cotització.  
- Formació: màxim 2 punts. Per la possessió de títols acadèmics oficials superiors a l'exigit en la Convocatòria per a pertànyer al grup E, a raó de 1 punt per nivell formatiu superat.  
- Coneixements de Valencià a acreditar amb certificat expedit per la Junta Qualificadora de Coneixements de Valencià o certificat d'equivalència als graus que s'indiquen, expedit per la institució educativa competent. Únicament es valorarà el títol superior a l'exigit, que s'haja obtingut:  
- Grau Mitjà (C1), Certificat de Capacitació o Mestre de Valencià: 1,5 punts.  
- Grau Superior (C2): 2 punts.  
- Coneixements d'idiomes comunitaris: màxim de 2 punts. Es valorarà el coneixement de llengües oficials de la Unió Europea, diferents de la llengua espanyola i s'acreditarà documentalment per mitjà de certificats expedits per l'Escola Oficial d'Idiomes, segons els nivells especificats. Es puntuarà fins a un màxim de 2 punts, a raó de 0,40 punts per curs o la seua equivalència, si es tracta de cicles de l'escola oficial d'idiomes. En el cas de titulacions obtingudes a l'estranger, s'haurà d'estar en possessió de la credencial que acredite la seua homologació o convalidació, si és el cas. Per a la valoració dels idiomes comunitaris, en cap cas no es consideraran els cursos superats d'idiomes inclosos en els plans d'estudis de Batxiller Elemental, Graduat Escolar, Formació Professional, Batxiller Superior i d'estudis universitaris de qualsevol nivell.  
  
- Punts segons l'última baremació en vigor de la Borsa Social d'Ocupació de Montserrat: regla de tres amb un màxim de 2 punts per a la puntuació més alta que hi haja a la borsa en vigor.  
En cas d'empat entre algunes de les persones aspirants, es resoldrà atenent, en primer lloc, la puntuació obtinguda en l'apartat de l'experiència i en segon lloc, la puntuació obtinguda en la fase d'oposició. Si persistira la situació d'empat, aquest es resoldrà mitjançant la celebració d'un sorteig.  
  
Base huitena. Relació de persones aprovades  
El tribunal qualificador elevarà a l'alcalde-president de la corporació la llista junt amb l'acta de l'ultima sessió, en la qual hauran de figurar les persones aspirants que havent superat les proves queden incloses en la borsa de treball per a posteriors contractacions laborals temporals.  
  
Aquelles que no reunisquen els requisits exigits, no podran ser contractades i quedaran anul·lades totes les actuacions, sense perjudici de la responsabilitat en la que hagueren pogut concórrer per falsedat en la seua instància.  
  
Base novena. Borsa de treball i vigència  
L'Alcaldia dictarà resolució formant la borsa de treball, de conformitat amb la llista elevada pel tribunal.  
La present borsa de treball tindrà una vigència d'un any, i podrà ser prorrogada fins a un total d'un any més en el cas que no fóra aprovada una borsa nova.  
  
Base deu. Contractacions laborals temporals  
Les telefonades per a formalitzar les oportunes contractacions s'efectuaran amb rigorositat respecte a l'ordre de prelació establert en la borsa de treball.  
Abans de la formalització del contracte de treball l'Ajuntament es reserva el dret a efectuar un reconeixement mèdic a la persona seleccionada, a fi de constatar la seua aptitud física per al treball.  
La borsa de treball, se subjectarà a les regles següents:  
1. L'aspirant disposarà d'un termini màxim de cinc dies hàbils des de la crida per presentar la documentació original acreditativa del compliment dels requisits exigits en la Base Tercera, en el cas que no estiguen ja en possessió de l'Ajuntament. En el supòsit de no presentar-la en el termini indicat, s'entendrà que rebutja l'oferta i se situarà al final de la llista de persones inscrites. Si el rebuig s'efectua dues vegades consecutives, serà exclosa de la borsa.  
2. En aquells casos en què es rebutge l'oferta al·legant incapacitat laboral transitòria o maternitat, se'ls mantindrà l'ordre que originalment ocupaven en la borsa. La concurrència d'aquestes causes haurà de quedar suficientment acreditada per qualsevol mitjà admissible en dret.  
  
3. Qui haja estat contractat, una vegada cessat, tornarà a ocupar el mateix lloc que tenia a la borsa.  
  
Base onze. Resolució de dubtes  
El tribunal queda autoritzat per resoldre els dubtes que es presenten, interpretar les bases d'aquesta convocatòria i adoptar els acords necessaris per al bon ordre del procés selectiu.  
  
Base dotze. Recursos  
Les presents bases vinculen l'Ajuntament, el tribunal i les persones que participen en les proves selectives. Tant les bases, com tots els actes administratius que deriven de la convocatòria i de l'actuació del tribunal podran ser impugnades per les persones interessades en els casos, terminis i forma establida en la Llei 39/2015, d'1 d'octubre, del procediment administratiu comú de les administracions públiques -LPACAP-.  
  
Contra aquestes bases, que posen fi a la via administrativa, es podrà interposar, alternativament, recurs de reposició potestatiu, en el termini d'un mes a comptar des de l'endemà de la recepció d'aquesta notificació, davant d'aquest Ajuntament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques -LPACAP-, o recurs contenciós administratiu, davant els jutjats del contenciós administratiu de la província de València. En el termini de dos mesos a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci.  
Així mateix, es podrà interposar qualsevol altre recurs que es considere pertinent.  
  
Montserrat, 1 d'agost de 2017.- L'alcalde president: Josep M. Mas i Garcia.